Charles Gleyre

**Charles** (eegentlich *Marc-Charles-Gabriel*) **Gleyre** (* 2. Mai 1806 in Chevilly in den Kanton Waadt; † 5. Mai 1874 in Paris) weer en Swiezer Maler.

## Leven
Nah en Kunstutbillen in Lyon un Paris, wo he u. a. bi Richard Parkes Bonington Aquarelltechnik lehrt hett, gung Gleyre 1828 nah Italien, wo he in dat Wesen de verscheeden Schoolen indringen wull un Giotto mit de sülvig Sorgfalt kopeeren dee as Raffael as ok mehrere historsch Genrebiller malen dee. Vun Italien gung he 1834 as Reisebegleiter un Tekner vun den Industriellen John Lowell ut Boston över Süüditalien, Malta, Korfu un Törkie bit in den Orient un hett Ägypten, Abessinien, un Syrien besöcht. Up sien Reisen hett he Sehenswürdigkeiten, Landschapen, Drachten un Volksszenen nah de Natur tekent.

Eerst nahdem he krankheitsbedingt de Orientreis afbreken muss, keem he 1838 nah Paris torüch. Vör dat Publikum is Gleyre to’n eersten Mal 1840 in de Pariser Salon mit dat Gemälde *[[Apostel Johannes|Johannes]] up dat Eiland [[Patmos]]* uptreden. En dörslahnden Spood harr he aber eerst 1843 mit dat Bild *Le Soir (Avend)*, en Motiv vun den Nil, dat en Dichter dorstellt, de vun dat Ufer ut de personifizeert Drööm vun sien Jöögd in en Kahn dorvanfohren sütt (ok nömmt *Les illusions perdues - De verloren Illusionen*).

He hett sück denn fortan sien eegen Weg söcht, indem he Kraft vun den Utdruck un de Deept vun Geföhl mit poetisch Idealität verbinnen dee. He hett religiöös, historsch un mythologisch Biller malt, wobi he in letzteren de romantisch Stimmung mit de streng, stilvull Formenspraak vun de Antike verbunn.

## Hööftwarken
* *La reine de Saba* (*De Königin vun Saba*) (1839)
* *De Trennung vun de Apostel* (1845 in de Kark vun Montargis)
* *De [[Nymphe (Mythologie)|Nymphe]] [[Echo (Mythologie)|Echo]]* (1846)
* *La danse des Bacchantes (De Danz vun de [[Bacchantin]]nen)* (1849)
* *Le major Davel (De Dood vun den [[Major Davel|Major Davel]])* (1850; 1980 bi en Brand vernicht)
* *[[Boas (biblisch Person)|Boas]] un [[Ruth (Bibel)|Ruth]]*
* *De Triumph vun den [[Helvetier]] [[Divico]] över de [[Röömsch Riek|Römer]]* (1858)
* *[[Herakles]] un [[Omphale]]* (1863)
* *[[Pentheus]] vun de [[Mänade]]n verfolgt* (1864)
* *De Zauberin* (1868)
* *[[Sappho]] geiht in‘t Bett* (1867)
* *Visite de la Reine de Saba (Besöök vun de Königin vun Saba)* (1871-1875)

## Schöler
Gleyre weer in de franzöösch Kunst en vun de eersten Idealisten, de buterhalv vun de School vun Ingres staht un wurr en bekannt Lehrer; in sien Atelier hebbt u. a. Jean-Léon Gérôme, Albert Anker, Jean-Louis Hamon, Jean Lecomte du Noüy, Auguste Toulmouche, Edward Poynter, Claude Monet, Pierre-Auguste Renoir, Frédéric Bazille, Daniel Ridgway Knight, Alfred Sisley un James McNeill Whistler verkehrt.

## Enkeld Nahwiesen


## Weblenken un Literaturhenwies

* Charles Gleyre in dat Historsch Lexikon vun de Swiez
* *Charles Gleyre. Le génie de l'invention* (Ausstellungskatalog) Musée cantonal des Beaux-Arts de Lausanne. 2006
* Charles Gleyre in de Katalog vun de Deutscha Nationalbibliothek
* Personennaamdatei

## Billergalerie
− Utwahl −

 Bild:GleyreFellahs.jpg|Dree Fellachen (1835)
 Bild:Charles Gleyre 002.jpg|Sappho geiht in‘t Bett (1867)
 Bild:Charles Gleyre 001.jpg|Twee Fruen mit Blömenstruuss, Oval
 Bild:GLEYRE_Charles_Gabriel_Egyptian_Temple.jpg|Ägyptisch Tempel